Το κατάλυμα βρίσκεται σε καταπληκτική τοποθεσία με άνετους χώρους και όλες τις ανέσεις που χρειάζεται κανείς στις διακοπές του. Η περιγραφή δεν ήταν ακριβής , καθώς δεν υπήρχε τηλεόραση και δεν μπορούσαμε να συνδεθούμε στο wifi γιατί το εύρος εμβέλειας του σήματος δεν ήταν επαρκές. Παρόλα αυτά το διαμέρισμα είχε πλυντήριο ρούχων και πιστολάκι μαλλιών, που επίσης δεν υπήρχαν στην περιγραφή. Δυστυχώς το κατάλυμα δεν ήταν ιδιαίτερα καθαρό. Το πάτωμα δεν είχε καθαριστεί πριν μπούμε και είχε άμμο και χνούδια. Υπήρχαν τρίχες στο σιφονι της μπανιέρας και η μπανιέρα είχε απομεινάρια από λεκέδες από προηγούμενους επισκέπτες. Ακόμη χρειάστηκε να ζητήσουμε 3ο ζευγάρι πετσέτες, για την κόρη μας, παρόλο που είχε γίνει κράτηση μέσω της πλατφόρμας και είχε δηλωθεί κανονικά οτι θα είμαστε 3 άτομα . Επίσης στον καναπέ δεν είχε αλλαχτεί το σεντόνι και είχε άμμο. Ο ιδιοκτήτης έφερε πετσέτες και σεντόνι άμεσα, αλλά παρόλα αυτά θεωρώ ότι θα έπρεπε να υπάρχουν εξαρχής. Η επικοινωνία ήταν σχετικά καλή. Αν το κατάλυμα ήταν πιο καθαρό, θα το συνιστούσαμε ανεπιφύλακτα.